Diari Oficial de la Generalitat Valenciana


Sumari del DOGV 10001, del 05-12-2024 (2024/12389)

RESOLUCIÓ de 4 de desembre de 2024, de la Direcció General de Funció Pública, per la qual s’adjudiquen destinacions a les persones que han superat les proves selectives d’accés al cos d’especialistes en l’administració del medi ambient de l’Administració de la Generalitat (agents mediambientals), C1-13, sector administració especial, convocatòria 13/22, torn lliure general, pel sistema d’oposició, corresponents a l’oferta d’ocupació pública de 2022 per a personal de l’Administració de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10007

Data del DOGV
:   05-12-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/12188

CVE
:   SQDN-D-7375-80667

Data del document
:   04-12-2024

Organisme emissor
:   Conselleria de Justícia i Administració Pública

Tipus de document
:   Resolució

Vista l’Orde 19/2022, de 27 d’octubre, de la Conselleria de Justícia, Interior i Administració Pública, per la qual es convoquen proves selectives d’accés al cos d’especialistes en l’administració del medi ambient de l’Administració de la Generalitat (agents mediambientals), C1-13, sector administració especial, convocatòria 13/22, torn lliure general, pel sistema d’oposició, corresponents a l’oferta d’ocupació pública de 2022 per a personal de l’Administració de la Generalitat (DOGV 9460 / 31.10.2022).

Vista la Resolució de 13 de setembre de 2024, de la consellera d’Hisenda, Economia i Administració Pública, per la qual es modifica la relació definitiva de persones que han superat les proves selectives d’accés al cos d’especialistes en l’administració del medi ambient de l’Administració de la Generalitat (agents mediambientals), C1-13, sector administració especial, convocatòria 13/22, torn lliure general, pel sistema d’oposició, corresponents a l’oferta d’ocupació pública de 2022 per a personal de l’Administració de la Generalitat. (DOGV 9945 / 26.09.2024).

De conformitat amb la correspondència prevista en l’annex II de la Llei 4/2021, de 16 d’abril, de la Generalitat, de la funció pública valenciana, i d’acord amb la Resolució de 23 de desembre de 2022, per la qual s’adapta la classificació dels llocs de treball de l’Administració de la Generalitat a la Llei 4/2021 (DOGV 9500 / 29.12.2022), a les persones aprovades en la convocatòria 13/22 se’ls adjudiquen llocs de treball classificats en el cos d’especialistes en l’administració de medi ambient C1-05.

D’entre els llocs oferits i no adjudicats a les persones aprovades en la convocatòria 13/22, segons la Resolució de 26 d’abril de 2024, de la Direcció General de Funció Pública, amb data 20 de novembre de 2024, Manuel José Sanz Maicas ha triat, per a la seua presa de possessió en la convocatòria 13/22, el lloc 17096 agent de qualitat ambiental, adscrit a la Conselleria de Medi Ambient, Infraestructures i Territori.

En conseqüència, en l'exercici de les competències atribuïdes per l'article 49 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana,

RESOLC

*Primer. Adjudicació dels llocs de treball*

Adjudicar, amb caràcter definitiu, el lloc de treball 17993, amb denominació agent qualitat ambiental, classificat com a C1-16-E022, i adscrit a la Direcció Territorial de València, de la Conselleria de Medi Ambient, Infraestructures i Territori, a Manuel José Sanz Maicas, DNI \*\*\*5029\*\*, que ha superat les proves selectives d’accés al cos d’especialistes en l’administració del medi ambient de l’Administració de la Generalitat (agents mediambientals), C1-13, sector administració especial, convocatòria 13/22, torn lliure general, pel sistema d’oposició, corresponents a l’oferta d’ocupació pública de 2022 per a personal de l’Administració de la Generalitat.

*Segon. Cessaments i presa de possessió*

Presa de possessió

L’acte de presa de possessió tindrà lloc el dia 16 de desembre de 2024.

El lloc i l’hora de realització de l’acte de presa de possessió es comunicaran amb antelació suficient a través del web de la Generalitat ([www.gva.es](http://www.gva.es/), Guia PROP, ocupació pública, apartat Descripció –indiqueu-hi número de convocatòria i any: 13/22)

Cessaments

1. Les persones que han de prendre possessió del lloc de treball adjudicat en virtut del que disposa l’apartat primer d’esta resolució cessaran d’ofici el dia 15 de desembre de 2024 en el lloc que, si és el cas, ocupen.

2. Així mateix, les persones que estiguen ocupant amb destinació provisional, o mitjançant nomenament interí, algun dels llocs de treball adjudicats, cessaran d’ofici en el lloc, quan corresponga, amb efectes del dia 15 de desembre de 2024.

Tercer. Registre de Personal

El Registre de Personal de l’Administració de la Generalitat efectuarà les anotacions que corresponga en els fulls de servici de les persones interessades.

Contra la present resolució, que posa fi a la via administrativa, les persones interessades podran interposar un recurs contenciós administratiu davant del jutjat contenciós administratiu corresponent, en el termini de dos mesos comptats des de l’endemà de publicar-se. Així mateix, amb caràcter potestatiu, es podrà interposar un recurs de reposició, en el termini d’un mes des de l’endemà de publicar-se, davant del mateix òrgan que ha dictat la resolució. Tot això, de conformitat amb el que establixen els articles 112, 114, 115, 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades en puguen exercir, si és el cas, qualsevol altre que estimen procedent.

  

València, 4 de desembre de 2024

Javier Lorente Gual

Director general de Funció Pública